Ababol - Biquipedia, a enziclopedia libre

# Ababol

### De Biquipedia

Ababol
Ababol
Clasificazión zentifica

Reino: | Plantae
Dibisión: | Magnoliophyta (magnoliofitas)
Clase: | Magnoliopsida (magnoliopsidas)
Orden: | Papaverales (papaberals)
Familia: | Papaveraceae (papaberazias)
Chenero: | Papaver
Espezie: | Rhoeas

Nomenclatura binomial
Papaver rhoeas

L'ababol u ababolera (Papaver rhoeas) ye una planta dicotiledonia d'a familia d'as papaberazias. Abunda en os campos e en as márguins d'os camins, e se destingue per a color bien roya d'a suya flor.

O suyo nombre prozede de l'arabe ispanico hababáwr(a), forma arabizata d'o latín papaver. O bocable contina encara bibo en a parla rural castellana e catalana d'enfluyenzia aragonesa (per tot l'Aragón castellanofono e catalanofono, en Nabarra, Murzia e lugars d'a Cataluña nordozidental e d'o País Balenziano).

## [Editar] Descripzión

Ye una planta añal, d'aparenzia fráchil e bonica, que ye estata fuen d'inspirazión ta muitos pintors europeus e de chuegos ta los ninons, pero que os labradors consideran mala yerba, ya que infesta per tot os sembratos.

Puede preduzir efeutos narcoticos, debitos á los alcaloides que contién. Ista carauteristica ye l'orichen probable de l'uso informal d'a parola con o sinificato de presona fata, d'intelichenzia "adormita" u que pierde fazilmén l'atenzión.

A planta ye tipica de culturas zerealistas, espardita per buena parte d'Europa, Asia e l'America d'o Norte.

Retrieved from "http://an.wikipedia.org../../../a/b/a/Ababol.html"

Categorías: Erbas | Flors silbestres

##### Views

- Articlo
- Descusión
- Current revision

##### Rechirar

##### Atras luengas

- Català
- Dansk
- Deutsch
- English
- Esperanto
- Español
- Français
- 日本語
- 한국어
- Nederlands
- Português
- Türkçe
- Українська